गदर लुक में नजर आए सनी देओल-अमीषा पटेल, केमिस्ट्री देख फैंस हुए खुश
Sunny Deol And Ameesha Patel Spotted At Award Function In Gadar Look. बॉलीवुड एक्टर सनी देओल इन दिनों अपनी फिल्म 'गदर 2' को लेकर काफी सुर्खियों में बने हुए है। इस फिल्म में एक बार फिर सनी और अमीषा पटेल की जोड़ी देखने को मिलेगी।
बॉलीवुड एक्टर सनी देओल इन दिनों अपनी फिल्म 'गदर 2' को लेकर काफी सुर्खियों में बने हुए हैं। इस फिल्म में एक बार फिर सनी और अमीषा पटेल की जोड़ी देखने को मिलेगी। इसी बीच दोनों ने हाल ही में एक अवॉर्ड फंक्शन में एक साथ शिरकत की है, जिसका एक वीडियो सामने आया है। इन दोनों को साथ देख कर फैंस काफी खुश हो गए।
'गदर' लुक में दिखी ये जोड़ी
इस वीडियो में जहां सनी टीशर्ट पैंट और कोट में हैंडसम दिखें, वहीं अमीषा गोल्डन लहंगे में बेहद खूबसूरत लग रही हैं। इस दौरान दोनों ने पैपराजी को जमकर पोज दिए। सनी अपना 'ढाई किलो का हाथ' वाला पोज देते हुए दिखाई दे रहे हैं। इस वीडियो के सामने आते ही यूजर्स ने वीडियो पर जमकर लाइक्स और कमेंट किए हैं। एक यूजर ने कमेंट करते हुए लिखा, 'वह बेहद अच्छे लग रहे हैं' तो वहीं दूसरे यूजर ने लिखा, 'मुझे खुशी है कि उन्होंने अमीषा पटेल को दोबारा सकीना का रोल निभाने के लिए चुना है'। बता दें, सनी और आमीषा फिल्म गदर 2 में एक बार फिर धमाल मचाने के लिए तैयार हैं। ये फिल्म 'गदर' का दूसरा पार्ट है, और यह 11 अगस्त 2023 को रिलीज होने वाली है।